amazinggracebibleinstitute.com
1 Эрте таҥда ончо улу абыстар ла калыктыҥ jаандары Иисустыöлтÿрер деп jöптöштилер. 2 Оны кÿлÿйле, Пилат башчыга апарыпбердилер.3 Ол тушта Иисусты садып ийген Иуда Оны jаргылаганын кöрÿп, бурузын алынала, одус мöҥÿн акчазын улу абыстарга ла jаандарга кайра jандырып, 4 айтты:— Актуны öлÿмге садып ийип, кинчек эттим.— Бистиҥ ондо не керегис бар? — деп, олор каруу jандырдылар. —Бойыҥ кöр.5 Ол мöҥÿнин Öргööдö таштап, оноҥ чыгып барала, бууныпкойды. 6 Улу абыстар акчаны алып, айттылар:— Мыны Öргööниҥ эрjинелÿ кайырчагына саларга jарабас, нениҥ учун дезе ол — тöгÿлер канныҥ баазы.7 Jöптöжöлö, ол акчала öскö jердеҥ келгендердиҥ сööгин jуурга, той балкаш узыныҥ jерин садып алдылар. 8 Оныҥ учун байагы jерди бÿгÿнге jетире «Кан jери» дейтен. 9 Айдарда, Иеремиядеген jарчы ажыра айдылганы бÿтти. Ол айткан: «Олор одус мöҥÿн акчаны — Израильдиҥ уулдары Оны баалаган бааны алала,10 той балкаш узыныҥ jери учун берип койдылар. Анайда меге Кайракан айткан».